|  |  |
| --- | --- |
|  | BUDAPEST I. KERÜLETBUDAVÁRI ÖNKORMÁNYZATPOLGÁRMESTER |

1. ELŐTERJESZTÉS A KÉPVISELŐ-TESTÜLET SZÁMÁRA

**Nyári fejlesztő foglalkozások támogatására I. kerületi általános iskolás korú gyermekek részére**

A vészhelyzet kihirdetéséről szóló 40/2020. (III. 11.) Korm. rendelet által kihirdetett veszélyhelyzet hatálya alatt, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a Budapest I. Kerület Budavári Önkormányzat Képviselő-testületének hatáskörét a polgármester gyakorolja.

A koronavírus járvány ideje alatt az iskolák és az óvodák bezárása miatt a gyermeket nevelő szülők közül sokan kényszerültek arra, hogy az elmúlt hetekben az éves szabadságuk terhére maradjanak otthon a gyerekeikkel. Más családokban a szülők munka nélkül maradtak. Amikor a járványhelyzet véget ér vagy enyhül, de az iskolaév véget ér, ezek a szülők kénytelen lesznek munkát keresni illetve a munkahelyükre bejárni, de a gyermekek felügyeletét meg kell oldaniuk.

Mindeközben az iskolabezárás alatt működő online oktatás során a gyerekek kortárs közösségi fejlődése, közösségben tanulása elmaradt az ideálistól, a tanév utolsó harmada sokuknál kevésbé volt hatékony, de számos család nem tudja megfizetni a színvonalas nyári fejlesztő programokat.

Segíteni szeretnénk a kerületi családoknak az iskolai vakáció idején és minőségi nyári programokra szeretnénk lehetőséget nyújtani a kerületi iskolásoknak. A tanterven túlmutató sport-, művészeti-, személyiség-, és készségfejlesztő, érzékenyítő, prevenciós, kreativitást, kommunikációs, empátiás készségeket fejlesztő, tehetséggondozó és felzárkóztató programok és foglalkozások szervezésének támogatására teszek javaslatot, és pályázatot hirdetünk ezek szervezésére.

A vészhelyzet hatálya alatt egyeztetésre megküldöm a mellékelt határozati javaslatot.

2. DÖNTÉSI JAVASLAT

**.../2020 (...) Polgármesteri határozat**

A mellékelt tartalommal pályázatot írok ki I. kerületi általános iskolás korú gyermekek részére nyári fejlesztő foglalkozások támogatására.

|  |  |
| --- | --- |
|  | A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján gyakorolt hatáskörében eljárva: |
|  | **Váradiné Naszályi Márta**polgármester |

PÁLYÁZATI FELHÍVÁS

NYÁRI FEJLESZTŐ FOGLALKOZÁSOK I. KERÜLETI ÁLTALÁNOS ISKOLÁS KORÚ GYERMEKEK RÉSZÉRE

2020.

A Budapest I. kerület Budavári Önkormányzat a 2020. évi költségvetésből biztosított pályázati keret felhasználására pályázatot hirdet az *I. kerületben, az iskoláskorú gyermekek számára hirdetett nyári fejlesztő, foglalkoztató programok indításának támogatására.*

**Kiíró:** Budapest I. kerület Budavári Önkormányzat

**Szerződés jóváhagyója:** Budapest I. kerület Budavári Önkormányzat Képviselő-testülete

**A kiíró nevében eljáró személy:** Váradiné Naszályi Márta polgármester

**Pályázat jellege:** Nyílt pályázat

**A pályázat benyújtásának határideje:** 2020. június 8. (hétfő) 16:00 óra

A pályázatra rendelkezésre álló keretösszeg 20.000.000.- Huf, azaz Húszmillió forint.

**I. A pályázat céljai:**

1. Az Önkormányzat segítséget kíván nyújtani a járványhelyzet miatt nehéz helyzetbe került I. kerületben élő családok (különös tekintettel a kerületben általános iskolában tanuló gyerekek családjaira), valamint az Budavári Önkormányzat és intézményeiben dolgozók gyermekei részére a nyári, iskolai szünet időtartamát lefedő időszakban a gyermekek felügyeletének megoldásában.
2. A járványhelyzet idején működő, a megszokottól eltérő, megnehezített oktatási körülmények ellensúlyozása, esetleges felzárkóztatás, készségfejlesztés.
3. A tanterven túlmutató sport-, művészeti-, személyiség-, és készségfejlesztő, érzékenyítő, prevenciós, kreativitást, kommunikációs, empátiás készségeket fejlesztő, tehetséggondozó és felzárkóztató programok és foglalkozások szervezésének támogatása.
4. A Budavári Önkormányzat telephelyeinek, ingatlanjainak a pályázati célok megvalósítása érdekében való hasznosítása: Zamárdi Üdülő, Horányi Ifjúsági Tábor, Virág Benedek ház, Czakó utcai Sport- és Szabadidőközpont.

A Czakó utcai Sport- és Szabadidőközpontba tervezett programokat úgy kell megszervezni, hogy az önkormányzati szünidei nyári tábort ne akadályozza.

**II. A pályázók köre:**

Pályázatot nyújthatnak be:

* pedagógusok,
* oktatási-nevelési tevékenységgel, fejlesztéssel foglalkozó jogi személyek,
* civil szervezetek, alapítványok, egyházi szervezetek

A pályázónak vállalnia kell, hogy a jelentkező tanulók részére kedvezményes részvételi költséget biztosít, azaz a családok számára tanulónként egy heti program - étkezés biztosításával együtt - nem haladhatja meg a 20.000 Ft-ot, azaz húszezer forintot.

Az a pályázó, aki a családok, jelentkezők részére további kedvezményeket biztosít, a pályázat elbírálásánál előnyt élvez.

**Nem támogathatók:**

Támogatásban nem részesülhetnek, illetve nem jelölhetők meg pénzügyi lebonyolítóként, akik:

* csőd-, felszámolási, végelszámolási vagy egyéb megszüntetésre irányuló eljárás alatt állnak,
* a támogatási döntés tartalmát érdemben befolyásoló valótlan, hamis vagy megtévesztő adatot szolgáltattak vagy ilyen nyilatkozatot tettek,
* az önkormányzattal korábban kötött támogatási szerződésben foglalt kötelezettségüket nem teljesítették,
* a támogatási szerződés megkötéséhez szükséges mellékleteket nem csatolták.
* továbbá az államháztartásról szóló 2011. évi CXCV. törvény 48/B. §- ában felsoroltak.

**III. A pályázat benyújtásának módja és határideje**

A pályázat – tekintettel a jelenlegi különleges jogrendre – kizárólag elektronikus úton nyújtható be.

A pályázatot az alábbi elektronikus levelezési címre kérjük beküldeni:

hivatal@budavar.hu

A pályázat beadásához szükséges adatlap és kapcsolódó kötelező mellékletei letölthetők az önkormányzat honlapjáról ([www.budavar.hu](http://www.budavar.hu)/palyazatok) menüpontból.

**A pályázatnak tartalmaznia kell a következőket: (lásd. Pályázati adatlap)**

* a pályázó szervezet (pénzügyi lebonyolító szervezet) azonosító adatait (nevét/cégnevét, székhelyét, cégjegyzékszámát/nyilvántartási számát, adószámát, számlaszámát, felelős vezetőjének nevét);
* a pályázat lebonyolításáért felelős személy adatait;
* a pályázati program célját, megnevezését, pontos helyszínét, időpontját;
* a program teljes költségvetését, ezen belül külön feltüntetve az önkormányzattól
* igényelt támogatás összegét,
* nyilatkozat, amennyiben a pályázó a Budavári Önkormányzat telephelyeit a tervezett programhoz igénybe kívánja venni,
* a program végrehajtásához tervezett forrásokat részletesen:

 - a saját forrásokat,

- az önrész mértékét,

- különböző forrásokból rendelkezésre álló/igényelt támogatásokat,

- a pályázaton igényelt támogatás összegét.

 - nyilatkozat, hogy a támogatott tábor/ program megfelel a vonatkozó jogszabályok

 előírásainak;

 - nyilatkozat, hogy a támogatásban részesülő a vonatkozó jogszabályok alapján

 jogosult tábor szervezésére.

**A pályázat kötelező szakmai tartalmi elemei:**

* pályázó bemutatkozása (eddigi tevékenysége, esetleges kerületi vonatkozásai),
* a tervezett program részletes leírása, amelyből megállapítható a támogatási igény szakmai indokoltsága, (tartalmi leírás a tervezett fejlesztés, program, vagy tábor tematikájának, valamint az alkalmazandó módszerek tekintetében, továbbá az együttműködésbe bevonni kívántak bemutatása, a munkába bevonni kívánt szakemberek megjelölése)
* a tervezett program helyszínének bemutatása, figyelemmel az esetlegesen az önkormányzat által biztosított helyszín igénybevételének módjára
* a program részletes költségvetése,
* a program keretében (a foglalkozások ideje alatt) a gyermekétkeztetés biztosítására vonatkozó terv rövid bemutatása,
* hiánytalanul kitöltött és aláírt pályázati adatlap,
* pályázó (pénzügyi lebonyolító) összeférhetetlenséggel és érintettséggel kapcsolatos nyilatkozata,
* ÁFA-nyilatkozat.

**A pályázat benyújtásának határideje: 2020. június 8.**

A beküldés időpontjának a megküldött elektronikus levél időbélyegzőjét tekintjük. A pályázó által kapcsolattartóként megjelölt személy elektronikus levelezési címére a pályázat benyújtását követően a Budavári Önkormányzat 48 órán belül visszaigazolást küld.

A pályázatok virtuális bontására 2020. június 9. napján kerül sor.

**IV. A pályázatok elbírálása:**

**Elbírálási határidő: 2020. június 15.**

A pályázatokról a Népjóléti, Kulturális és Oktatási Bizottság dönt.

Előnyt élvez az a pályázó, amelyik

* legmagasabb szakmai hozzáadott értéket biztosítja, azaz túlmutat a „gyermekmegőrzés” funkción és a résztvevő gyerekek számára maradandó értéket és tartalmas szakmai programot nyújt
* eléri a legnehezebb sorsú, a szülők munkába állása miatt megoldhatatlan helyzetbe kerülő családokat
* a pályázati programban a szakmai tartalomnak megfelelő, maximális csoportlétszám elérését biztosítja

A kiíró a pályázat eredményéről minden pályázót a benyújtási elektronikus levelezési címen értesíti.

A Budavári Önkormányzat a pályáztatási folyamat alatt a pályázatok tartalmát üzleti titokként kezeli, azokról harmadik félnek csak a pályázó felhatalmazása vagy jogszabályi kötelezettség körében nyújt tájékoztatást.

Kiíró fenntartja a jogot, hogy a pályázatot eredménytelenné nyilvánítja.

**Érvénytelen a pályázat, amennyiben:**

* a pályázati kiírás alapján nem jogosult pályázó által került benyújtásra,
* nem a támogatandó célokra nyújtották be,
* határidőn túl került benyújtásra,
* a pályázati határidő lejártakor nem tartalmazza hiánytalanul az előírt formai kellékeket, aláírást, adatokat,
* kirekesztő, diszkriminatív program kerül benyújtásra
* a kötelező mellékletek nem kerültek csatolásra.

**V. A szerződéskötés menete:**

A nyertes pályázókkal a Budapest I. kerület Budavári Önkormányzat támogatási szerződést köt.

A nyertes pályázók kiértesítésével egyidejűleg megküldésre kerül a megkötendő Támogatási szerződés mellékletét képező BANKI FELHATALMAZÓ LEVÉL azonnali beszedési megbízás alkalmazására, amely a szerződés megkötésének egyik alapfeltétele.

* A pályázó a számlavezető pénzintézete által záradékolt felhatalmazólevél 1 db eredeti példányát visszajuttatja a Szervezési Csoport részére,
* A záradékolt felhatalmazólevél átvétele után a Szervezési Csoport gondoskodik a Támogatási szerződéshez kapcsolódó adminisztráció elvégzéséről.

A Támogatási szerződés az Áht. 50. § (1) bekezdés c) pontjának megfelelően tartalmazza az **Átláthatósági nyilatkozatot**, valamint az elnyert támogatás felhasználásának és elszámolásának módját. A szerződés aláírásával a támogatott hozzájárul a támogatás felhasználásának ellenőrzéséhez, nevének, a támogatás céljának, összegének, megvalósítási helyének nyilvánosságra hozatalához, valamint tudomásul veszi, hogy az esetlegesen ellene indult csőd-, felszámolási vagy végelszámolási eljárás esetében azonnali bejelentési kötelezettséggel tartozik az Budapest I. kerület Budavári Önkormányzat felé.

**VI. A támogatás folyósítása**

A vissza nem térítendő támogatás folyósítása a támogatási szerződésben meghatározott pénzügyi és időbeli ütemezésben - legkésőbb a szerződés megkötését követő 8. munkanap végéig - történik.

A támogatás folyósítása a szerződés szerinti időpontig, a támogató teljesítésigazolása alapján, valamint utalványozása után a meghatározott előirányzat terhére, banki utalás útján közvetlenül a támogatott bankszámlájára történik.

Amennyiben a program összköltsége a tervezetthez képest a szerződéskötés után csökken, a támogatási összeg is arányosan csökken.

**VII. Elszámolási kötelezettség:**

A pályázat megvalósításának időintervalluma: a szerződés megkötésétől a program tervezett befejezési időpontjáig. (figyelembe véve a jelenlegi különleges jogrendet)

A pályázónak a támogatás felhasználásáról **2020. október 15-ig (csütörtök)** kell elszámolnia részletes szakmai beszámoló és pénzügyi összesítő benyújtásával – a Támogatási szerződés mellékletét képező Elszámolási lap és Útmutató alapján.

**VIII. Pályázati információk:**

A pályázattal kapcsolatban információ:

hivatal@budavar.hu

A pályázattal kapcsolatban feltett kérdések és a válaszok a Budavári Önkormányzat honlapján közzétételre kerülnek.

Budapest, 2020. május

 V. Naszályi Márta

 polgármester